კერმადეკის კუნძულები

კერმადეკის კუნძულები (ინგლ. Kermadec Islands) — კუნძულოვანი რკალი წყნარი ოკეანის სამხრეთ ნაწილში. კუნძულებს სახელი დაერქვა ფრანგი ზღვაოსნის იუონ დე კერმადეკის პატივსაცემად. 1934 წლიდან კუნძულები ბუნების ნაკრძალია. გეოგრაფია კუნძულები მდებარეობს 800—1000 კმ-ში ჩრდილო-აღმოსავლეთით ახალი ზელანდიის ჩრდილოეთი კუნძულიდან და 1100 კმ-ზე უფრო მეტი მანძილით სამხრეთ-დასავლეთით ტონგის კუნძულ ატადან. კუნძულს დასავლეთიდან ეკვრის ფიჯის ზღვა, აღმოსავლეთით მდებარეობს ღრმა კერმადეკის ღარი. კერმადეკის კუნძულების ფართობია — დაახლოებით 33 კმ². შემადგენლობა — 4 კუნძული და რამდენიმე კლდე: რაულის კუნძული (Raoul Island): კოორდინატები — 29°16′00″ ს. გ. 177°55′10″ დ. გ., ფართობი — 29,38 კმ², უმაღლესი წერტილი — პიკი მუმუკაი (Moumoukai peak) — 516 მ. მაკოლის კუნძული (Macauley Island): კოორდინატები — 30°14′ ს. გ. 178°26′ დ. გ., ფართობი — 3,06 კმ², უმაღლესი წერტილი — მთა ჰაზარდი (Mount Haszard) — 238 მ. კერტისის კუნძული (Curtis Island): კოორდინატები — 30°32′32″ ს. გ. 178°33′39″ დ. გ., ფართობი — 0,59 კმ², უმაღლესი წერტილი — 137 მ. ნუგენტის კუნძული (Nugent Island): კოორდინატები — 29°13′54″ ს. გ. 177°52′09″ დ. გ.. კლდე ლ'ესპერანსი (L'Esperance Rock): კოორდინატები — 31°26′ ს. გ. 178°54′ დ. გ., ფართობი — 0,05 კმ², უმაღლესი წერტილი — 70 მ. კლდე მაკდონალდი (Macdonald Rock): კოორდინატები — 30°11′ ს. გ. 178°26′ დ. გ.. კლდე ავრი (L'Havre Rock): კოორდინატები — 31°21′ ს. გ. 178°59′ დ. გ.. კუნძულები დაფარულია ტროპიკული და სუბტროპიკული ტყეებით, ზოგიერთი სახეობა ენდემურია (ლათ. Metrosideros kermadecensis, ლათ. Myrsine kermadecensis), გავრცელებულია ლათ. Rhopalostylis sapida. კუნძულებზე — ზღვის ფრინველების დიდი კოლონიებია. კლიმატი კუნძულებზე ტროპიკული ან სუბტროპიკულია. ტემპერატურა თებერვალში — +23 °C, აგვისტოში — +16 °C. ადმინისტრაციული დაყოფა კუნძულების ეს ჯგუფი ითვლება ახალი ზელანდიის გარე კუნძულებად და ახალი ზელანდიის ტერიტორიას წარმოადგენს, მაგრამ ის არ ითვლება რომელიმე რეგიონის ან ოლწის ნაწილად, ის იმყოფება სპეციალური ორგანოს — ინგლ. Area Outside Territorial Authority უშუალო მართვის ქვეშ. მოსახლეობა 1934 წლამდე დასახლებული იყო პოლინეზიელებით და XX საუკუნის დასაწყისში კუნძულებზე ცხოვრობდა 8 ათასამდე ადამიანი. დღეისათვის კუნძულების მოსახლეობა შედგება მხოლოდ რაულის კუნძულზე არსებული სადგურის მეცნიერთა პერსონალისაგან. სქოლიო